Може би някои от вас знаят, че хартията е измислена в Китай, но знаете ли, че през 14 и 15 век, тефтерите и тетрадките обикновено са правени на ръка, като отделни празни листове, на които всеки, който е пишел е чертал сам редовете си. След като се изпишат листовете, те се свързват и се правят на тефтери. През 1690 г немецът Уилям Ритенахус създава първата фабрика за хартия в Северна Америка, а през 1770г. Джон Тетлоу патентова машина, която чертае редовете на хартията. През 1888 работник от фабрика за хартия създава първият пад от хартия, като използва останките от производството. След това през 1906г се появява и първите тетрадки „The big chief notebook”, които стават популярни през 60те години на 20 век, а след няколко години се появяват тефтерите и тетрадките със спирала, после джобните тефтери. Масовото производство и популяризирането на тетрадките и тефтерите става през ранните 70 години на 20 век.
След това се появяват много различни компании произвеждащи тетрадки и тефтери и въпреки, че днес всичко е толкова дигитализирано, не се очаква в скоро време да спрем да пишем на хартия и да използваме тефтери и тетрадки.
Интересен факт, е че тетрадките и тефтерите си имат свой празник. От няколко години насам се празнува Националния ден на тетрадките и тефтерите, който се празнува третата неделя на месец май.